Dissabte 10 de novembre la companyia teatral Ars Dementia representarà ‘Feres ferides, suïssos suïcides’
07 de novembre 2018

Dissabte 10 de novembre a les 19.30 h es representarà _Feres ferides, suïssos suïcides_ en el Centre Cultural Mario Monreal. La delegació de Cultura de l'Ajuntament de Sagunt compta en la seua programació amb la companyia saguntina Ars Dementia que interpretarà l'obra de teatre que s'inclou dins de l'agenda de cultural de tardor. El preu de l'entrada serà de 7 euros i es representarà en valencià.

  

La sinopsi de l'obra explica com un home s'ha llançat al buit des d'una habitació de l'hotel Président. Mentre allà a baix, en la jungla d'acer i cristall, les feres ferides tracten de sobreviure a l'hostilitat i la solitud, fartes d'esta mania estúpida que tenim de fer-nos mal els uns als altres i, almenys una vegada en la vida, necessiten trencar esta inèrcia d'ofenses, ressentiment i rancor, i fer alguna acció positiva per a canviar les coses.

  

Ars Dementia Teatre s'autodefinix com un grup d'actors i actrius que s'unixen per a poder manifestar i dur a terme les seues inquietuds artístiques. La seua història naix al voltant de quatre anys, quan el destí els unix per la necessitat individual d'expressar un moviment interior que diuen, no els deixa indiferents davant la vida. Entre els seus components es troben músics, cantants, animadores d'esdeveniments, professores i professionals de la producció teatral. Esta diversitat individual els caracteritza com un grup, d'una banda, heterogeni, capaç d'afrontar els projectes des de múltiples punts de vista, enriquint-los des de diferents dimensions. I, d'altra banda, un grup homogeni i cohesionat a través d'una formació actoral conjunta que han experimentat al llarg de quatre anys i que els ha unit com a grup de treball.

  

[Entrades per a l'obra​](https://www.servientradas.com/entradas/AYUNTAMIENTO_DE_SAGUNTO/3/feres-ferides-suissos-suicides.html?fbclid=IwAR0FmuhqETeOaA3qHFVs6hdV4jmDF0P-wVkxvECdgeELtrW24TEAPRCOHmw)  

![](/media/td2donio/88_c_2018-11-02_feres-ferides.jpg)  

*   [](http://www.facebook.com/sharer.php?u=https://aytosagunto.es/va/actualitat/dissabte-10-de-novembre-la-companyia-teatral-ars-dementia-representara-feres-ferides-suissos-suicides/ "Facebook")
*   [](http://twitter.com/share?url=https://aytosagunto.es/va/actualitat/dissabte-10-de-novembre-la-companyia-teatral-ars-dementia-representara-feres-ferides-suissos-suicides/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dissabte-10-de-novembre-la-companyia-teatral-ars-dementia-representara-feres-ferides-suissos-suicides/ "Linked In")
*   [](mailto:?body=https://aytosagunto.es/va/actualitat/dissabte-10-de-novembre-la-companyia-teatral-ars-dementia-representara-feres-ferides-suissos-suicides/)